# 2.1. Criterios e instrumentos de avaliación

# Criterios de avaliación e mínimos de consecución

Códigos CA: descrición dos criterios de avaliación | Mínimos de consecución | Instrumentos de avaliación | Unidade/s didáctica/s (Proens) | % (Orientación de Proens)
--- | --- | --- | --- | ---
CA1.1 - Recoñecer as linguas da Península Ibérica, especialmente as características básicas do portugués, do éuscaro e do catalán, e identificar algúns trazos dos repertorios lingüísticos e das variedades dialectais do alumnado contrastándoos en manifestacións orais, escritas e multimodais. | Elabora un glosario multilingüe que contén expresións e léxico cotián básico (en galego, portugués, castelán, éuscaro, catalán e inglés) e, de ser o caso, tamén nas linguas das/os estudantes de orixe estranxeira (chinés, árabe, ruso...). | TI | UD 3 | 25
CA1.2 - Identificar, a partir da observación da diversidade lingüística da contorna, prexuízos e estereotipos lingüísticos, adoptando unha actitude de respecto e valoración da riqueza cultural, lingüística e dialectal. | Recoñece fórmulas de saúdo, despedida, agradecemento, desculpa e léxico cotián básico en lingua de signos incorporando estas expresións signadas ao glosario multilingüe a través de códigos QR. | TI | UD 3 | 10
CA2.3 - Realizar narracións e exposicións orais sinxelas con diferente grao de planificación sobre temas de interese persoal, social e educativo, axustándose ás convencións propias dos diversos xéneros discursivos, con fluidez e coherencia e co rexistro axeitado, en diferentes soportes e utilizando de maneira eficaz recursos verbais e non verbais. | Dentro da actividade de intercambio virtual cun centro catalán, grava, en grupos, unha exposición oral sobre temas do seu interese relacionados con Galicia (música, deporte,...), utilizando o rexistro adecuado e axustándose ao tempo establecido e ás convencións textuais. | TI | UD 3 | 25
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | Recita un poema que escolleu no que haxa referencias a elementos da natureza facendo unha fotomontaxe con imaxes paisaxísticas da súa contorna (o produto final remítese, en formato dixital, ao alumnado do centro catalán). | TI | UD 3 | 15
CA3.4 - Elaborar traballos de investigación de maneira guiada en diferentes soportes sobrediversos temas de interese académico, persoal ou social a partir da información seleccionada. | Elabora, en grupos, un pequeno traballo sobre a poesía contemporánea en portugués, éuscaro e catalán incluíndo unha breve antoloxía de poemas nestas linguas. Para iso, debe seleccionar a información máis relevante e indicar correctamente as fontes consultadas. | TI | UD 3 | 15
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical, valorando o uso do léxico tradicional e as construcións morfosintácticas máis xenuínas. | CA4.1 - Realiza procuras en manuais e dicionarios da Rede, atendendo a criterios de validez e fiabilidade. Tamén usa correctores ortográficos, procesadores de texto e programas de presentación para mellorar os seus traballos. | TI | UD 3 | 10
Lenda: %: peso orientativo (o profesorado debe axustalo á súa programación); PE: proba escrita, TI: táboa de indicadores.

# Actividades e instrumentos empregados no REA

Criterios de avaliación | Actividades ou exercicios / Seccións do REA | Instrumentos empregados
--- | --- | ---
Elabora un glosario multilingüe que contén expresións e léxico cotián básico (en galego, portugués, castelán, éuscaro, catalán e inglés) e, de ser o caso, tamén nas linguas das/os estudantes de orixe estranxeira (chinés, árabe, ruso...). | FASE 3 3.1 Canto sabes? | Rúbricas Informe de progreso Retroalimentación
Recoñece fórmulas de saúdo, despedida, agradecemento, desculpa e léxico cotián básico en lingua de signos incorporando estas expresións signadas ao glosario multilingüe a través de códigos QR. | FASE 3.2 Falamos coas mans | Informe de progreso Retroalimentación
Dentro da actividade de intercambio virtual cun centro catalán, grava, en grupos, unha exposición oral sobre temas do seu interese relacionados con Galicia (música, deporte...), utilizando o rexistro adecuado e axustándose ao tempo establecido e ás convencións textuais. | FASE 2 2.2 Expo, exposición! FASE 5 5.2 Conexión catalá | Rúbricas
Recita un poema que escolleu no que haxa referencias a elementos da natureza facendo unha fotomontaxe con imaxes paisaxísticas da súa contorna (o produto final remítese, en formato dixital, ao alumnado do centro catalán). | FASE 2 2.1 E se o facemos en verso FASE 5 5.2 Conexión catalá | Rúbricas Retroalimentación
Elabora un pequeno traballo sobre a poesía contemporánea en portugués, éuscaro e catalán incluíndo unha breve antoloxía de poemas nestas linguas. | FASE 2 2.1 E se o facemos en verso? | Rúbricas Retroalimentación
Realiza procuras en manuais e dicionarios da Rede, atendendo a criterios de validez e fiabilidade. Tamén usa correctores ortográficos, procesadores de texto e programas de presentación para mellorar os seus traballos. | FASE 2 2.3 Os gardadores de palabras | Rúbricas Táboa de indicadores

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)